nahid-hub/BLUGE-bengali-wikipedia-section-title-prediction huggingface dataset:
বিভিন্ন দেশেই গাড়িতে করে বহনযোগ্য গ্রন্থাগার রয়েছে, যেগুলো পাঠকের দ্বারে দ্বারে তথ্যসামগ্রি পৌঁছে দেয়। বাংলাদেশে এই কাজটি প্রথম চালু করে বিশ্ব সাহিত্য কেন্দ্র। ভেনিজুয়েলায় মমবয় বিশ্ববিদ্যালয় দুটি খচ্চরকে ভ্রাম্যমাণ গ্রন্থাগার হিসেবে ব্যবহার করে পাহাড়ি গ্রামের মানুষদের বই সরবরাহ করে থাকে, গ্রামের লোকেরা যাকে বলে "বিবিলোমুলাস" (বাংলায়: বইয়ের খচ্চর)।
সঠিক অনুচ্ছেদ শিরোনাম কোনটি?
titleA. ইতিহাস
titleB. গণগ্রন্থাগার
titleC. ভ্রাম্যমাণ গ্রন্থাগার
titleD. কলেজ ও বিশ্ববিদ্যালয় গ্রন্থাগার
উত্তর: titleC
দিল্লীর প্রথম স্বাধীন সুলতান হলেন কুতুবউদ্দীন আইবেক এবং তার মাধ্যমে ১২০৬ সালে দিল্লি সালতানাতের শুরু হয়। ১৫২৬ সাল পর্যন্ত ৩২০ বছর দিল্লি সালতানাত স্হায়ী ছিল। কুতুবুদ্দিন আইবেক মুহম্মদ ঘুরির একজন কৃতদাস। তিনি মুহম্মদ ঘুরির অনুমতিক্রমে ভারত বিজয়ের পর দিল্লিতে মুসলিম শাসন শুরু করেন। দিল্লি সালতানাতে ৪ টি বংশ উল্লেখযোগ্য ছিল: দাস বংশ, খিলজী বংল, তুঘলক বংশ, লোদী বংশ। দাসবংশের প্রতিষ্ঠাতা কুতুবউদ্দীন আইবেক তবে প্রকৃত প্রতিষ্ঠাতা বলা হয় সুলতান ইলতুতমিশকে।দিল্লির সিংহাসনে প্রথম মুসলিম নারী হলেন সুলতানা রাজিয়া। ভারতীয় উপমহাদেশে খিলজী বংশের সূচনা করেন ইখতিয়ার উদ্দীন মুহাম্মদ বিন বখতিয়ার খিলজী। তুঘলক বংশের প্রথম শাসকের নাম গিয়াস উদ্দীন। দিল্লী থেকে রাজধানী দেবগিরিতে স্থানান্তর করেন মুহাম্মদ বিন তুঘলক এবং তার আমলে মরক্কোর পরিব্রাজক ইবনে বতুতা ভারতবর্ষে আগমন করেন, তার বিখ্যাত গ্রন্থের নাম কিতাবুল রেহলা বা সফরনামা। লোদী বংশের প্রতিষ্ঠাতা খিজির খান এবং শেষ সুলতান ইব্রাহীম লোদী। দিল্লীর সালতানাতের পতন হয় পানিপথের প্রথম যুদ্ধে(১৫২৬ সালে)। এ যুদ্ধ সংগঠিত হয় ইব্রাহীম লোদী ও সম্রাট বাবরের মধ্যে এবং যুদ্ধে সম্রাট বাবর জয়লাভ করে।

সঠিক অনুচ্ছেদ শিরোনাম কোনটি?
titleA. দিল্লী সালতানাত শাসন
titleB. কামরূপ সাম্রাজ্য
titleC. নামকরণ
titleD. মুঘল শাসন
উত্তর: titleA
শ্রীশ পালের প্রধান কৃতিত্ব বিশ্বাসঘাতক পুলিশ ইনস্পেকটর নন্দলাল ব্যানার্জী হত্যা। বন্ধুর মুখোশে প্রফুল্ল চাকীকে ধরিয়ে দিয়েছিলো বাঙালী পুলিশ অফিসার নন্দলাল ব্যানার্জী। বিপ্লবীরা সিদ্ধান্ত নেন নন্দলাল ব্যানার্জীকে হত্যা করে প্রফুল্ল চাকীর মৃত্যুর বদলা নেওয়া হবে। সেইমত কাজের ভার পড়েছিল তরুন বিপ্লবী শ্রীশচন্দ্র ও আত্মোন্নতি সমিতির রনেণ গাঙ্গুলির ওপর। ৯ নভেম্বর, ১৯০৮ সালে কলকাতার সার্পেন্টাইন লেনে সন্ধ্যেবেলায় তারা গুলি করে হত্যা করেন নন্দলালকে। পুলিশ বহুদিন পর্যন্ত তাদের খোঁজ পায়নি।

সঠিক অনুচ্ছেদ শিরোনাম কোনটি?
titleA. বিপ্লবী তৎপরতা
titleB. নন্দলাল হত্যা
titleC. অন্যান্য বৈপ্লবিক কাজ
titleD. মৃত্যু
উত্তর: titleB
পৃথিবীর ইতিহাসে নাম উল্লিখিত আছে এরকম অনেক বিশিষ্ট ব্যক্তিতব কে অ্যাসপারজার বৈশিষ্ট্য সম্পন্ন বলে চিহ্নিত করা গেছে, যাদের একটা বড়ো অংশই প্রাচীন সময়ের । বহু ক্ষেত্রেই এঁরা বিজ্ঞানী, দার্শনিক, গণিতজ্ঞ কিংবা যন্ত্রবিদ। কিন্তু অন্যান্য নানা পেশা যেরকম চিত্রকর, ভাস্কর, কারিগর, মিস্ত্রি, সাহিত্যিক, সঙ্গীতজ্ঞ এমনকি ক্রীড়াবিদ ও যুদ্ধবিমান পরিচালক ও হতে পারেন। বিজ্ঞানী নিউটন, আইনস্টাইন, লিয়নারদো দ্য ভিঞ্চি, চার্লস ডারউইন এবং সঙ্গীতজ্ঞ উলফগ্যাং আমিদিউস মোজার্ট কে অ্যাসপারজার বৈশিষ্ট্য সম্পন্ন বলে চিহ্নিত করা হয়েছে। আবার এরকম মানুষরাই উপযুক্ত সহায়তা ও প্রশিক্ষণ না পেলে ব্যর্থতা ও বিস্মৃতির অতলে হারিয়ে যেতে পারেন অতি সহজেই। বিজ্ঞানী সীমন ব্যারন কোহেন এর ভাষায়, অ্যাসপারগার লক্ষণযুক্ত ব্যক্তির বিশদ পর্যবেক্ষণ করবার দক্ষতাগুলি দৈনন্দিন সামাজিক জীবনে কোনও কাজে আসে না, কিন্তু যখন জগতটা হয় গণিত, যন্ত্রগণক-বিদ্যা, নথিবদ্ধকরণ, সঙ্গীত, ভাষাতত্ব, যন্ত্রবিদ্যা কিংবা বিজ্ঞান এর; উপযুক্ত সহায়তা পেলে অ্যাসপারগার ব্যক্তিরা সেই জগতে সফল হয়ে ওঠার ক্ষমতা বহন করে।

সঠিক অনুচ্ছেদ শিরোনাম কোনটি?
titleA. ভাষাগত সমস্যা
titleB. নামকরণ এবং সংক্ষিপ্ত ইতিহাস
titleC. বিতর্ক সত্বেও অ্যাসপারজার ব্যক্তি কে সমস্যা-জর্জরিত বলে মান্যতা দেওয়ার গুরুত্বই থেকে যায়
titleD. অ্যাসপারজার বৈশিষ্ট্য সম্পন্ন কিছু বিশিষ্ট মানুষজন
উত্তর: titleD
শিক্ষার্থীদের কোটা সংস্কার আন্দোলন চলমান অবস্থাতেই ফেব্রুয়ারিতে কোটা পদ্ধতি চালু রাখার পক্ষে ‘মুক্তিযোদ্ধা সংসদ সন্তান কমান্ড’ নামে একটি সংগঠন মানববন্ধন কর্মসূচি পালন করে। বাংলাদেশ সরকারের কয়েকজন মন্ত্রীও সে সময় কোটা সংস্কারের বিপক্ষে বক্তব্য দেন। এপ্রিলে কোটা সংস্কারের আন্দোলন শুরু হওয়ার পর ৯ই এপ্রিল বাংলাদেশের ক্ষমতাসীন দল আওয়ামী লীগের ছাত্র সংগঠন বাংলাদেশ ছাত্রলীগ ঢাকা বিশ্ববিদ্যালয়ে আন্দোলনকারীদের বিরুদ্ধে মিছিল করে এবং বিভিন্ন সময় আন্দোলকারীদের উপর হামলা চালায় ছাত্রলীগ। আন্দোলনকারীদের ওপর ছাত্রলীগের এসব হামলার প্রতিবাদে ছাত্রলীগের তিন নেতা পদত্যাগ করেন। বরেণ্য শিক্ষাবিদ মুহম্মদ জাফর ইকবাল ২০১৯ সালের এক সমাবর্তন ভাষণে চাকরির অবাধ সুযোগ থাকা সত্ত্বেও কোটা বহালের দাবীর পক্ষের আন্দোলনকারীদের আন্দোলনকে মৃদু ভৎসর্না করে বলেন, তিনি তাদের আন্দোলনে অবাক।

সঠিক অনুচ্ছেদ শিরোনাম কোনটি?
titleA. কোটা সংস্কারের বিপক্ষে
titleB. ফলাফল
titleC. জুন
titleD. ১২ জুলাই
উত্তর: titleA
হেমন্তের ফসল কাটাকে কেন্দ্র করেই নবান্ন উৎসবের সূচনা হয়। নবান্ন (অর্থঃ "নতুন অন্ন") পশ্চিমবঙ্গ ও বাংলাদেশের ঐতিহ্যবাহী শস্যোৎসব। নবান্ন হল নতুন আমন ধান কাটার পর সেই ধান থেকে প্রস্তুত চালের প্রথম রান্না উপলক্ষে আয়োজিত উৎসব, যা সাধারণত অগ্রহায়ণ মাসে আমন ধান পাকার পর এই উৎসব অনুষ্ঠিত হয়।

বাংলাদেশের কোন কোন অঞ্চলে ফসল তোলার পরদিনই নতুন ধানের নতুন চালে ফিরনি-পায়েশ অথবা ক্ষীর তৈরি করে আত্মীয়স্বজন ও পাড়া-প্রতিবেশীর ঘরে ঘরে বিতরণ করা হয়। নবান্নে জামাইকে নিমন্ত্রণ করা হয়, মেয়েকেও বাপের বাড়িতে ‘নাইওর’ আনা হয়।

নবান্নে নানা ধরনের দেশীয় নৃত্য, গান, বাজনাসহ আবহমান বাংলার সাংস্কৃতিক অনুষ্ঠান পালিত হয়। লাঠিখেলা, বাউলগান, নাগরদোলা, বাঁশি, শখের চুড়ি, খৈ, মোয়ার পসরা বসে গ্রাম্য মেলায়।

সঠিক অনুচ্ছেদ শিরোনাম কোনটি?
titleA. অন্যান্য অঞ্চলে
titleB. নবান্ন উৎসব
titleC. ফসল ও ফলফুল
titleD. জলবায়ু পরিবর্তনের প্রভাব
উত্তর: titleB
পটিয়া উপজেলার সর্ব-দক্ষিণে শোভনদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে খরনা ইউনিয়ন, কচুয়াই ইউনিয়ন ও ছনহরা ইউনিয়ন; পশ্চিমে ছনহরা ইউনিয়ন ও আনোয়ারা উপজেলার পরৈকোড়া ইউনিয়ন; দক্ষিণে চন্দনাইশ উপজেলার বরকল ইউনিয়ন ও জোয়ারা ইউনিয়ন এবং পূর্বে চন্দনাইশ উপজেলার জোয়ারা ইউনিয়ন ও কাঞ্চনাবাদ ইউনিয়ন ও পটিয়া উপজেলাধীন খরনা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. জনসংখ্যার উপাত্ত
titleC. খাল ও নদী
titleD. শিক্ষা ব্যবস্থা
উত্তর: titleA
১৮৫৮ থেকে ১৯৪৮ সালের মধ্যে দেশের বৃহত্তম ক্লাব দল সাংহাই ক্রিকেট ক্লাব সফরকারী দলগুলোর বিপক্ষে অনেকগুলো খেলায় অংশ নিলেও আনুষ্ঠানিকভাবে জাতীয় দলের মর্যাদা পায়নি। সেপ্টেম্বর, ২০০৫ সাল থেকে চীন ক্রিকেট সংস্থা এশিয়ান ক্রিকেট কাউন্সিলের সহযোগিতায় আটটি কোচিং/আম্পায়ারিং প্রশিক্ষণ কোর্স পরিচালনা করেছে। বেইজিং, সাংহাই, শেনইয়াং, দালিয়ান, গুয়াংজু, শেনজেন, চংকিং, থিয়েনচিন এবং জিনান - চীনের এ নয়টি শহরে ক্রিকেট খেলা অনুষ্ঠিত হয়। ১৫০-এরও অধিক বিদ্যালয় ক্রিকেটের সাথে জড়িত।
২০০৯ সালের এসিসি ট্রফি চ্যালেঞ্জ প্রতিযোগিতায় চীন তাদের প্রথম কোন প্রতিনিধিত্বমূলক প্রতিযোগিতায় অংশগ্রহণ করে। মালদ্বীপের কাছে ৩১৫ রানে পরাজয়বরণসহ গ্রুপ পর্বের সবগুলো খেলাতেই হেরে যায় চীন দল। সপ্তম স্থান নির্ধারণী খেলায় চীন প্রথম কোন আন্তর্জাতিক খেলায় জয়লাভ করে। খেলায় তারা ১১৮ রানে মায়ানমার দলকে পরাজিত করে।

সঠিক অনুচ্ছেদ শিরোনাম কোনটি?
titleA. এসিসি টুয়েন্টি২০ কাপ
titleB. ইতিহাস
titleC. বর্তমান সদস্য
titleD. এসিসি ট্রফি চ্যালেঞ্জ
উত্তর: titleB
স্থানীয় বাংলা ভাষায় শব্দের শুরুতে যুক্তবর্ণ থাকে না; সর্বোচ্চ ব্য-স্ব-ব্য আকারের অক্ষর হতে পারে(স্বরধনির দুপাশে ব্যঞ্জনধ্বনি)। অনেক বাঙালি এমনকি ইংরেজি কিংবা সংস্কৃত থেকে ধারকৃত শব্দ উচ্চারণের ক্ষেত্রেও এই ধারাটি বজায় রাখে যেমন "গ্রাম" (ব্য-ব্য.ব্য-স্ব-ব্য) উচ্চারণ করেন "গেরাম"(ব্য-স্ব.ব্য-স্ব-ব্য), "স্কুল"(ব্য-ব্য-স্ব-ব্য) উচ্চারণ করেন "ইস্কুল"(স্ব-ব্য.ব্য-স্ব-ব্য) হিসেবে।
সঠিক অনুচ্ছেদ শিরোনাম কোনটি?
titleA. যুক্তব্যঞ্জন
titleB. বাংলাদেশ
titleC. ইতিহাস
titleD. বানানতাত্ত্বিক গভীরতা
উত্তর: titleA
২০০৬ সালের বিধানসভা নির্বাচনে, ঝাড়খন্ড পার্টি (নরেন) এর চুনিবালা হাঁসদা বিনপুর (এসটি) কেন্দ্র থেকে জয়ী হন তার নিকটতম প্রতিদ্বন্দ্বী সিপিআই (এম) এর শম্ভুনাথ মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শম্ভুনাথ মান্ডি ২০০১ সালে ঝাড়খন্ড পার্টি (নরেন)/ নির্দলের চুনিবালা হাঁসদাকে পরাজিত করেন। ঝাড়খণ্ড পার্টি (নরেন) এর নরেন হাঁসদা ১৯৯৬ এবং ১৯৯১ সালে সিপিআই (এম) এর দুর্গা টুডুকে পরাজিত করেন। সিপিআই (এম) এর দুর্গা টুডু ১৯৮৭ সালে কংগ্রেসের পঞ্চানন হাঁসদাকে পরাজিত করেন। সিপিআই (এম) এর শম্ভুনাথ মান্ডি ১৯৮২ সালে নির্দলের নরেন হাঁসদাকে, ১৯৭৭ সালে জনতা পার্টির দখিন মুর্মুকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. ১৯৫১-১৯৭২
titleC. নির্বাচনী ফলাফল
titleD. এলাকা
উত্তর: titleA
স্কুলের নির্দিষ্ট পোশাক হল সাদা শার্ট (ফুলহাতা বা হাফহাতা দুটোই গ্রহণযোগ্য)। প্রভাতী অধিবেশন এর জন্য নেভি ব্লু ফুল প্যান্ট এবং দিবাকালীন অধিবেশনের জন্য সাদা ফুল প্যান্ট।
উভয় অধিবেশনের জন্য সাদা কেড্‌স ও মোজা। এছাড়া শীতকালে নীল রঙের সোয়েটারও পোশাকের অন্তর্ভুক্ত। শার্টের বাম পকেটে স্কুলের মনোগ্রামযুক্ত ব্যাজ। ২০০৯ সাল হতে ছাত্রদের পরিচয়পত্র প্রদান করা হচ্ছে। শার্ট ইন করে পরতে হয় এবং কালো বেল্ট পরা আবশ্যক।

সঠিক অনুচ্ছেদ শিরোনাম কোনটি?
titleA. শিক্ষার্থীদের পোশাক
titleB. শিক্ষা সুবিধাসমূহ
titleC. উল্লেখযোগ্য প্রাক্তন ছাত্র
titleD. ভর্তি প্রক্রিয়া
উত্তর: titleA
এই নির্বাচনে বামপন্থী রাজনীতিতে দু'টি জোটের উত্থান ঘটেছিল। এগুলি হল: ইউনাইটেড সোশ্যালিস্ট অর্গানাইজেশন অফ ইন্ডিয়া (ভারতের কমিউনিস্ট পার্টি, সোশ্যালিস্ট রিপাবলিকান পার্টি, ও ফরওয়ার্ড ব্লক (মার্ক্সবাদী গোষ্ঠী)-এর জোট) এবং পিপল'স ইউনাইটেড সোশ্যালিস্ট ফ্রন্ট (সোশ্যালিস্ট পার্টি, ফরওয়ার্ড ব্লক (রুইকার) ও ভারতের বিপ্লবী কমিউনিস্ট পার্টির জোট)।

সঠিক অনুচ্ছেদ শিরোনাম কোনটি?
titleA. জোটভিত্তিক ফলাফল
titleB. জোট
titleC. রাজ্য পুনর্গঠন
titleD. ফলাফল
উত্তর: titleB
পেঁপা সাধারণতঃ চুপহি, থুরি বা থুরুহী, নলিচা বা গবলনা এবং থুলা বা শিং - এই চারটি অংশে বিভক্ত। পেঁপার যে অংশ মুখ দিয়ে বাজানো হয়, তার প্রথম অংশ হল চুপহি। পেপাঁর নলীচার সাথে চুপহি লাগানো থাকে। পেঁপার যে অংশ মুখ দিয়ে বাজানো হয়, সেই অংশক বেহু বলা হয়। এটি একটি সরু নালী বিশেষ। এই অংশটিকে চুপহীর শেষ প্রান্তে লাগিয়ে রাখা হয়ে থাকে। পরম্পরাগত ভাবে চুপহি নির্মাণের জন্য উপযুক্ত হল নলগাছ। কিন্তু আজকাল বাঁশের তৈরী চুপহিও দেখা যায়। থুরি বা থুরুহী নলীচার সাথে লাগানো একটি নলাকার অংশবিশেষ যা থেকে পেঁপার মূল শব্দ উৎপাদিত হয়। থুরি নির্মাণের জন্য সাধারণতঃ তৃণ জাতীয় উদ্ভিদের ডাল ব্যবহৃত হয়। নলিচা বা গবলনা একটি সরু সোজা নলবিশেষ। এর একমুখে চুপহি ও থুরি এবং অন্যমুখে শিং লাগানো থাকে। নলিচার দৈর্ঘ্য প্রায় ৪.৫ ইঞ্চি হয় এবং ব্যাস প্রায় আধা ইঞ্চি হয়ে থাকে। এই অংশে আধা ইঞ্চি ব্যবধানে ৪-৫ টি ছোট ছিদ্র করা হয়, যাকে বুলনি বলা হয়ে থাকে। পেঁপার ভেতরে বায়ুস্তম্ভের দৈর্ঘ্য কমবেশি করে বিভিন্ন ধরনের সুর তৈরী করার জন্য এই নলের গায়ে অবস্থিত চারটি বা পাঁচটি ফুটোর ওপর আঙ্গুল চেপে বিভিন্ন ফুটো খুলে বা বন্ধ করা হয়। শিং বা থুলা অংশটি মহিষের শিং থেকে বানানো হয়। চুপহি থেকে সৃষ্টি ধ্বনি নলিচার মধ্যে দিয়ে এসে এর ফাঁপা অংশে ধাক্কা খাওয়ায় বৃহৎ আকারের ধ্বনির সৃষ্টি করে । মৃত মহিষের শিং কেটে নানান ধরনের কারিগরী বিদ্যায় ইহাকে প্রস্তুত করা হয়। সৌন্দর্যের জন্য এখানে বৃত্তকার পিতলের ব্যবহার করা হয়।

সঠিক অনুচ্ছেদ শিরোনাম কোনটি?
titleA. বাজানোর রীতি
titleB. পেঁপার প্রকাভেদ
titleC. পেঁপার অংশ
titleD. পেঁপা প্রস্তুত প্রণালী
উত্তর: titleC
যদিও তমদ্দুন মজলিসের উদ্দেশ্য ছিল পাকিস্তান নামক নতুন রাষ্ট্রের মানুষের ইসলামিক চেতনা শক্তিশালী করা, কিন্তুভাষা আন্দোলনে এই ধর্মভিত্তিক সংগঠনটির সাহসী ভূমিকার জন্য বাংলা ভাষী মুসলিম জনগোষ্ঠীর কাছে এটা স্পষ্ট হয়ে যায় যে বাংলা ভাষাকে রাষ্ট্র ভাষা করার দাবি
“মোটেও পূর্ব-পাকিস্তানের রাষ্ট্রবিরোধী শক্তি ও কমিউনিস্টদের দ্বারা প্রভাবিত ছিল না।” ১৯৪৭ সালের ১৫ সেপ্টেম্বরে তমদ্দুন মজলিস একটি পুস্তিকা প্রকাশ করে যার নাম ছিল পাকিস্তানের রাষ্ট্র ভাষা বাংলা না উর্দু? এই পুস্তিকার লেখক কাজী মোতাহার হোসেন, আবুল মনসুর আহমেদ এবং অধ্যাপক আবুল কাসেম (তমদ্দুন মজলিসের সাধারণ সম্পাদক) বাংলা ভাষাকে পূর্ব বাংলায় ভাব বিনিময়, অফিস ও আদালতের একমাত্র ভাষা হিসেবে প্রতিষ্ঠা করার পক্ষে জোরালো মতামত তুলে ধরেন। তারা বাংলা ভাষাকে পাকিস্তানের অন্যতম রাষ্ট্রভাষা করার পক্ষেও জোরালো দাবি জানান। পুস্তিকাটিতে অধ্যাপক আবুল কাসেম কিছুসংক্ষিপ্ত প্রস্তাবনা তুলে ধরেন যার মূল কথা নিম্নরূপঃ
সঠিক অনুচ্ছেদ শিরোনাম কোনটি?
titleA. উল্লেখযোগ্য ব্যক্তিত্ব
titleB. বাংলা ভাষা আন্দোলনে সম্পৃক্ততা
titleC. প্রকাশনা: সাপ্তাহিক সৈনিক
titleD. প্রতিষ্ঠা ও আদর্শগত পটভূমি
উত্তর: titleB
হৈসল সমাজব্যবস্থায় বহু ভাবে তৎকালীন উদীয়মান ধর্মীয়, রাজনৈতিক ও সাংস্কৃতিক বিকাশের প্রতিফলন ঘটেছিল। এই যুগে সমাজ ধীরে ধীরে আধুনিক হয়ে উঠছিল। সমাজে নারীর স্থান ছিল বিভিন্ন প্রকারের। রাজপরিবারের কয়েকজন নারী প্রশাসনিক কাজে অংশ নিতেন বলে জানা যায়। সমসাময়িক নথি অনুসারে, রাজা দ্বিতীয় বীর বল্লাল যখন সাম্রাজ্যের উত্তরাঞ্চলে দীর্ঘকাল সামরিক অভিযানে রত ছিলেন, সেই সময় রানি উমাদেবী তার অনুপস্থিতিতে হৈলেবিডুর প্রশাসনিক কাজ পরিচালনা করতেন। তিনি কয়েকজন বিদ্রোহী সামন্তের বিরুদ্ধে যুদ্ধও করেন এবং তাদের পরাজিত করেন। নথিপত্র থেকে আরও জানা যায়, নারীরা চারুকলায় অংশ নিতেন। রানি শান্তলা দেবীর নৃত্য ও সংগীতে পারদর্শিতা বিখ্যাত ছিল। ১২শ শতাব্দীর ‘বচন’ কবি ও লিঙ্গায়েত সাধ্বী আক্কা মহাদেবী ভক্তি আন্দোলনে গুরুত্বপূর্ণ ভূমিকা গ্রহণ করেছিলেন। দেবদাসী প্রথার (মন্দিরের নর্তকী) বহুল প্রচলন ছিল। কয়েকজন দেবদাসী ছিলেন সুশিক্ষিত ও শিল্পকলায় পারঙ্গম। সাধারণ শহুরে ও গ্রাম্য নারীদের দৈনন্দিন কাজকর্মে অনেক নিষেধাজ্ঞা মেনে চলতে হত। কিন্তু এই শিক্ষিত দেবদাসীরা অধিকতর স্বাধীনতা ভোগ করতেন। সতীদাহ প্রথা প্রচলিত থাকলেও সতী হওয়া ব্যক্তি ইচ্ছার উপর নির্ভরশীল ছিল। বেশ্যাবৃত্তি সামাজিকভাবে গ্রহণীয় ছিল। ভারতের অন্যান্য অঞ্চলের মতো এই সাম্রাজ্যেও বর্ণভেদ প্রথা লক্ষ্যণীয়ভাবে উপস্থিত ছিল।

পশ্চিম উপকূলে বাণিজ্যের দৌলতে অনেক বিদেশি বণিক ভারতে এসেছিলেন। এঁদের মধ্যে ছিলেন আরব, ইহুদি, পারসি, চীনা ও মালয় উপদ্বীপের লোকেরা। সাম্রাজ্যের বিস্তারের ফলে দক্ষিণ ভারতের স্থানীয় বাসিন্দাদের অভিনিবেশ নতুন সংস্কৃতি ও দক্ষতার মিশ্রণ ঘটিয়েছিল। দক্ষিণ ভারতে ‘পট্টন’ বা ‘পট্টনম’ নামে পরিচিত শহর ও বাজার এলাকা, ‘নগর’ বা ‘নগরম’ নামে পরিচিত শহর ও বাজার এলাকাগুলি ক্ষুদ্র মহানগরের অনুরূপ ছিল। ৭ম শতাব্দীতে ধর্মীয় বসতি অঞ্চল হিসেবে গড়ে ওঠা শ্রবণবেলগোলার মতো কিছু শহর ১২শ শতাব্দী নাগাদ ধনী ব্যবসায়ীদের আগমনের ফলে বাণিজ্যকেন্দ্রে পরিণত হয়। অন্যদিকে রাজা বিষ্ণুবর্ধন বেলুরুর মতো শহরগুলিতে চেন্নকেশব মন্দির নির্মাণ করার পর সেগুলি রাজকীয় শহরের মর্যাদা পায়। রাজকীয় পৃষ্ঠপোষকতা-প্রাপ্ত বৃহদাকার মন্দিরগুলি ধর্মীয়, সামাজিক ও বিচার-সংক্রান্ত কাজে ব্যবহৃত হত। এই মন্দিরগুলি রাজাকে ‘মর্ত্যে ঈশ্বরে’র পর্যায়ে উন্নীত করেছিল।

মন্দির নির্মাণ একাধারে ধর্মীয় ও বাণিজ্যিক উদ্দেশ্য সাধন করত। এটি হিন্দুধর্মের কোনও নির্দিষ্ট সম্প্রদায়ের মধ্যে সীমাবদ্ধ ছিল না। হৈলেবিডুর শৈব বণিকেরা বেলুরুর চেন্নকেশব মন্দিরের সঙ্গে প্রতিযোগিতায় নেমে হৈসলেশ্বর মন্দির নির্মাণে অর্থসাহায্য করেন। এর ফলে বেলুরু একটি গুরুত্বপূর্ণ শহরে পরিণত হয়। যদিও হৈসল মন্দিরগুলি ছিল ধর্মনিরপেক্ষ। এই মন্দিরে সকল হিন্দু সম্প্রদায়ের মানুষকে তীর্থযাত্রায় উদ্বুদ্ধ করত। কেবল সোমনাথপুরার কেশব মন্দিরটি ছিল কেবলমাত্র বৈষ্ণব ভাস্কর্যে শোভিত। গ্রামাঞ্চলে ধনী জমিদারদের দ্বারা নির্মিত মন্দিরগুলি কৃষক সম্প্রদায়ের অর্থনৈতিক, রাজনৈতিক, সাংস্কৃতিক ও ধর্মীয় প্রয়োজনগুলি মেটাতো। পৃষ্ঠপোষক যেই হোন না কেন, বৃহদাকার মন্দিরগুলি এমন সব প্রতিষ্ঠান হিসেবে কাজ করত, যেখানে বিভিন্ন ব্যবসায়ী সংস্থা ও পেশার শতাধিক মানুষ কাজে জীবিকা অর্জনে নিযুক্ত থাকত এবং স্থানীয় জনগণ জীবিকা উপার্জন করতে পারত। এই ভাবেই হিন্দু মন্দিরগুলি ধনী বৌদ্ধ মঠের সমতুল্য হয়ে উঠেছিল।

সঠিক অনুচ্ছেদ শিরোনাম কোনটি?
titleA. স্থাপত্য
titleB. ইতিহাস
titleC. সমাজব্যবস্থা
titleD. প্রশাসন
উত্তর: titleC
এই বিমানবন্দরের আসল নাম ছিল গাউছার বিমানবন্দর যেটি কাঠমান্ডু-র পাশে অবস্থিত ছিল। নেপালে বিমানের আনুষ্ঠানিক যাত্রা শুরু হয় ১৯৪৯ সালে, ভারতীয় রাষ্ট্রদূত বহনকারী একটি বীচক্র্যাফট বোনাঞ্জা বিমান অবতরনের মাধ্যমে। প্রথম চার্টার বিমান চলাচল শুরু করে ২০ ফেব্রুয়ারি, ১৯৫০ সালে যেটি পরিচালনা করে "হিমালয় এভিয়েশন"।

১৯৫৫ সালে রাজা মহেন্দ্র এটির উদ্বোধন করে, স্মৃতিস্বরূপ রাজার পিতার নামে ত্রিভুবন বিমানবব্দর নামকরণ করেন। এই বিমানবন্দরের নামে পুনরায় পরিবর্তন করে ১৯৬৪ সালে করা হয় ত্রিভুবন আন্তর্জাতিক বিমানবন্দর। শুরুর ঘাসের রানওয়েকে কংক্রিটে রুপান্তর করা হয় ১৯৫৭ সালে এবং ১৯৬৭ সালে সম্প্রসারন করা হয় , থেকে । ১৯৭৫ সালে রানওয়ে পুনরায় সম্প্রসারণ করা হয় থেকে ।

১৯৬৭ সালে লুফ্‌টহানজা বোয়িং ৭০৭ বিমান অবতরন করে. নেপাল এয়ারলাইন্স বোয়িং ৭২৭ বিমান দিয়ে জেটবিমান পরিচালনা শুরু করে ১৯৭২ সালে।

মে ২০০৭ সালে, অস্ট্রিয়ান এয়ারলাইনস ভিয়েনা ফ্লাইট বন্ধ করলে ইউরোপ সঙ্গে নেপালের সরাসরি বিমান চলাচল বিছিন্ন হয়ে যায়। সম্প্রতি, টার্কিশ এয়ারলাইন্স ইস্তানবুল থেকে কাঠমান্ডু সরাসরি ফ্লাইট চালু করেছে এবং এর মাধ্যমে নেপালের সাথে ইউরোপ মহাদেশের সরাসরি যোগাযোগ পুনঃপ্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. সুবিধা
titleB. ইতিহাস
titleC. সড়ক পরিবহণ
titleD. বাধা - প্রতিবন্ধকতা
উত্তর: titleB
বুশ ১৯৯৪ সালে টেক্সাসের গভর্নর নির্বাচনে প্রতিদ্বন্দ্ব্বি হিসেবে নিজের নাম ঘোষণা করেন। তার ভাই জেব ফ্লোরিডার গভর্নর পদে প্রতিদ্বন্দ্ব্বিতার জন্য নাম ঘোষণা করেছিল। খুব সহজেই বুশ প্রাথমিক রিপাবলিকান মনোনয়ন পেয়ে যান। এর পর তাকে প্রতিদ্বন্দ্ব্বিতা করতে হয় তৎকালীন গভর্নর অ্যান রিচার্ডসের সাথে। অ্যান রিচার্ডস একজন জনপ্রিয় ডোমোক্র্যাট এবং এই নির্বাচনের জন্য ফেভারিট বিবেচিত হয়েছিলেন। বুশ বেশ কয়েকজন রাজনৈতিক উপদেষ্টার সহায়তা পান যাদের মধ্যে রয়েছেন ক্যারেন হিউস, জন আলবাউ এবং কার্ল রোভ। অ্যান রিচার্ডসকে অপদস্থ করার মাধ্যমে নেতিবাচক রাজনৈতিক প্রচারণা চালিয়েছেন বলে অণেকেই বুশের সমালোচনা করেন। কিন্তু একটি রাজনৈতিক বিতর্কে আশাতীত সাফল্য লাভ করায় অচিরেই বুশ জনপ্রিয়তা অর্জন করেন। নির্বাচনে বুশ শতকরা ৫২ ভাগ এবং রিচার্ডস ৪৭ ভাগ ভোট পান।

সঠিক অনুচ্ছেদ শিরোনাম কোনটি?
titleA. নির্বাচিত পদসমূহ
titleB. টেক্সাসের গভর্নর
titleC. বাল্য জীবন থেকে মধ্য বয়স
titleD. সমালোচনা
উত্তর: titleB
১৯২০-এর দশকের শেষদিকে ইংল্যান্ডের টেস্ট দলে অন্যতম অনুষঙ্গ ছিলেন তিনি। ১৯৩০ সালে নটিংহামের ট্রেন্ট ব্রিজে অস্ট্রেলিয়ার বিপক্ষে তার টেস্ট অভিষেক ঘটে। লারউডের কল্যাণে ঐ টেস্টে ইংল্যান্ড জয় পেয়েছিল। দ্বিতীয় টেস্ট শুরুর পূর্বে তিনি নর্দাম্পটনশায়ারের বিপক্ষে ৬/৭৭ পান। এরপূর্বেই দ্বিতীয় টেস্টের জন্য দল ঘোষণা করা হয়। খেলায় তিনি ১৩ উইকেট পেলেও গণমাধ্যমে তা বিশেষভাবে ফুঁটে উঠেনি। এরপর থেকে যখনই তিনি সুযোগ পেতেন বাদ-বাকী দশকে দলে খেলতেন।

১৯৩২-৩৩ মৌসুমে এমসিসি অস্ট্রেলিয়া সফরে যায়। শরীর লক্ষ্য করে বোলিং করার কৌশল ইংল্যান্ড দল অবলম্বন করায় তা ব্যাপক বিতর্কের পরিবেশ সৃষ্টি করে। বডিলাইন বোলিং মূলতঃ ভয় দেখানোর উদ্দেশ্যে করা হতো। এ জাতীয় বোলিংয়ের নকশা ও প্রবর্তনের দায়িত্বে ছিলেন এমসিসির অধিনায়ক ডগলাস জারদিন। ব্র্যাডম্যানের স্বতঃস্ফূর্তভাবে রান সংগ্রহকে বিরত রাখতে চেষ্টা চালানো হয়েছিল।

সফরে চারজন ফাস্ট বোলারের অন্যতম ছিলেন অ্যালেন। ১৯৩২-৩৩ মৌসুমের বিতর্কিত বডিলাইন সফরকালীন ইংল্যান্ডের পক্ষে তিনি খুবই সফলকাম ছিলেন। কিন্তু তার দলীয় সঙ্গীদের কাছ থেকে হুমকিস্বরূপ এ নিন্দনীয় কৌশল প্রয়োগে একমত ছিলেন না। জারদিনের পরামর্শক্রমে তিনি অগ্রসর হননি যা প্রতিপক্ষের কাছে ঘৃণ্যতা পায়। তাস্বত্ত্বেও এ দু’জন কাছাকাছি থাকতেন ও পরবর্তীতে অ্যালেন দাবী করেন যে, ঐ সফরে তিনি জারদিনের সেরা বন্ধু ছিলেন। তবে, দেশে ফিরে অ্যালেন লিখেন যে, আমি এই বাজে লোকটিকে চিনি। তাকে তিনি ভয় পেতেন ও একসময় তাকে হত্যা করতে চেয়েছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. খেলোয়াড়ী জীবন
titleD. অধিনায়কত্ব
উত্তর: titleC
ব্রিটিশ শাসনামলে প্রশাসনিক কাজের সুবিধার জন্য ১৮৭১ সনে পটুয়াখালী মহকুমা সৃষ্টি হয়। তখন এ মহকুমায় পটুয়াখালী, মির্জাগঞ্জ, গুলিশাখালী, বাউফল ও গলাচিপাসহ মোট ৫টি থানা ছিল। বামনা ও পাথরঘাটা ছিল মঠবাড়ীয়া থানাধীন। এ সময় বরগুনা ছিল গুলিসাখালী থানাধীন। পরে ঐ শতাব্দীর শেষ দিকে প্রশাসনিক সুবিধার জন্য বামনা, পাথরঘাটা, বরগুনা, বেতাগী ও খেপুপাড়া থানার সৃষ্টি হয়। থানা হিসাবে নামকরণের মাধ্যমে প্রথমবার মানচিত্রে বরগুনার নাম স্থান পায়।

চতুর্দশ শতাব্দীতে সমগ্র দক্ষিণাঞ্চল ছিল বাকেরগঞ্জের অধীন। আঠারোো শতকের মধ্যভাগে পূর্ব বাংলার আলোচিত ব্যক্তি ছিলেন আগাবাকের খান। তাঁর জমিদারি ছিল বাকলা চন্দ্রদ্বীপে। পটুয়াখালী ও বরিশালকে বলা হতো বাকলা চন্দ্রদ্বীপ। শাসনকার্য পরিচালনার জন্য ব্রিটিশ সরকার ১৭৯৭ সনে ৭ নং রেজুলেশন অনুসারে আগাবাকের খানের নামনুসারে বাকেরগঞ্জ জেলার সৃষ্টি করেন। শান্তি শৃংখলা রক্ষার জন্য এবং জলদস্যুদের আক্রমণ প্রতিহত করার জন্য উনিশ শতকের প্রথম দিকে বিশখালী নদীর তীরে ফুলঝুড়িতে একটা অস্থায়ী পুলিশ ফাঁড়ি নির্মাণ করা হয়। পরবর্তীকালে বঙ্গোপসাগরে চর পড়তে থাকে এবং সুন্দরবন অঞ্চল আবাদ শুরু হওয়ায় বিরাট জনপদের সৃষ্টি হয়।

বিংশ শতাব্দীর শুরুর দিকে মঠবাড়িয়া-বামনা-বেতাগী এলাকার কিছু লোকজন এখানে এসে সুন্দরী গাছের বাগান কেটে বসবাস শুরু করে। এরপর ব্রিটিশ সরকার ১৯১০ সনে এলাকার জায়গা জমির উপর নামজারী করে ১৯১৩ সনে ক্ষুদবার বন্যায় এসব এলাকার বসতিদের ভাসিয়ে নিয়ে যায়। পরবর্তীতে ১৯২৬ সনে ব্রিটিশ সরকার ঢাকা এবং ফরিদপুর থেকে ব্যবসায়ীদের এনে পাথরঘাটা বাজারে ব্যবসা প্রতিষ্ঠান তৈরী করেন। উল্লেখযোগ্য ব্যবসা প্রতিষ্ঠানের মধ্যে ছিল দর্জি ও মিষ্টির দোকান। ১৯৪৭ সনের পর যখন ইংরেজ শাসন আমলের পরিসমাপ্তি ঘটে তখন থেকে পটুয়াখালী সাব ডিভিশনের বাকেরগঞ্জ মহাকুমার আওতায় এ এলাকার শাসনভার চলে। পরে ১৯৭১ এর স্বাধীনতার পর এলাকার কিছু কিছু রাস্তাঘাটের উন্নয়ন সাধিত হলেও ১৯৮৫ সালে যখন এরশাদ সরকার উপজেলা পদ্ধতি প্রবর্তন করেন তখন থেকেই এ এলাকার সড়ক যোগাযোগের সূত্রপাত ঘটে। তৎপূর্বে এলাকার যোগাযোগ ব্যবস্থার একমাত্র মাধ্যম ছিল নৌ-পথের পানসী নৌকা।

এক কালের সুন্দরবনের বনাঞ্চলের বরগুনা ক্রমান্বয়ে ঘনবসতিপূর্ণ স্থানে পরিণত হয়। এ এলাকাতে রাজনৈতিক, সামাজিক ও সাংস্কৃতিক তৎপরতা শুরু হয়। শাসন কার্যের সুবিধা, আয়তন ও লোক সংখ্যা বৃদ্ধি পাওয়ায় ১৯৬৯ সনে পটুয়াখালী জেলা সৃষ্টির সাথে মহকুমা শহর হিসাবে বরগুনা ইতিহাসের পাতায় স্থান পায়। ১৯১৫ সালে পাথরঘাটা পিরোজপুর মহকুমার একটি থানা ছিল। পিরোজপুর মহকুমায় তখনকার যে ১০ টি থানার নাম পাওয়া যায় তার মধ্যে একটি ছিল পাথরঘাটা। কলাপাড়া, আমতলী, বরগুনা, বেতাগী এবং পিরোজপুর মহকুমার পাথরঘাটা এবং বামনা থানা নিয়ে বরগুনা মহকুমা গঠিত হয়। পরবর্তীকালে সময়ের প্রয়োজনে ১৯৮৪ সালে ২৮ ফেব্রুয়ারি বরগুনা মহকুমাকে জেলায় উন্নীত করা হয়। ১৯৮৩ সালের ২৪শে মার্চ পাথরঘাটা উপজেলায় উন্নীত হয়। এলাকার আদিবাসীরা বসতি স্থাপনের প্রাক্কালে বড় বড় গাছ কেটে বসত-বাড়ি তৈরী করেছিল। সেসব গাছের গোড়ার অংশ এখনো মাটির নিচে পাওয়া যায়, যা মাটির গভীর থেকে উত্তোলন করে এলাকার লোকজন জ্বালানী কাঠের চাহিদা মেটায়।
সঠিক অনুচ্ছেদ শিরোনাম কোনটি?
titleA. ভূ-প্রকৃতি
titleB. প্রশাসন
titleC. পটভূমি
titleD. ধর্মীয় উপাসনালয়
উত্তর: titleC
"বীরভূম" নামটির সম্ভাব্য উৎস "বীরভূমি" শব্দটি; যার অর্থ "বীরের দেশ"। অন্য একটি মতে, বাগদী রাজা বীর মল্লের নামানুসারে এই জেলার নামকরণ করা হয়েছে। বীর মল্ল ১৫০১ থেকে ১৫৫৪ সাল পর্যন্ত এই অঞ্চলের শাসক ছিলেন। অপর পক্ষে, সাঁওতালি ভাষায় "বীর" শব্দের অর্থ "বন"; অর্থাৎ, বীরভূম শব্দের অপর অর্থ "বনভূমি" হওয়াও সম্ভব।

সঠিক অনুচ্ছেদ শিরোনাম কোনটি?
titleA. খেলাধূলা
titleB. উদ্ভিদ ও প্রাণী
titleC. রাজনৈতিক ও প্রশাসনিক বিভাগ
titleD. নাম-ব্যুৎপত্তি
উত্তর: titleD
নাইট্রোসেলুলোজ পর্দার সাথে বিশেষ তেজস্ক্রিয় প্রোব যোগ করা হয়। এর ফলে পৃথকীকৃত একতন্ত্রী ডিএনএ খন্ডকগুলির মিনি স্যাটেলাইট অঞ্চলে প্রোবগুলি আবদ্ধ হয়। তেজস্ক্রিয় মৌলের উপস্থিতির জন্য বিভিন্ন জায়গায় লেগে থাকা ডিএনএ খণ্ডকগুলির উপস্থিতি বোঝা সহজ হয়। এই তেজস্ক্রিয় প্রোবগুলি যুক্ত হয় নির্দিষ্ট সমগঠনিক ডিএনএ খন্ডকগুলির সাথে।

সঠিক অনুচ্ছেদ শিরোনাম কোনটি?
titleA. প্রোবিং পদ্ধতি
titleB. ডিএনএ আলেখন তৈরির পদ্ধতি
titleC. মানুষের বিবর্তনের সঠিক রাস্তা খোঁজার কাজে
titleD. সাদার্ন ব্লটিং পদ্ধতি
উত্তর: titleA